Oljing og rengjøring er en viktig ting som sikrer at saksen din yter maksimalt og forblir skarp i hele dens levetid.
Den daglige rengjøringen og oljing beskytter mot rust og skader fra kjemiske produkter som brukes i salonger. Disse produktene har en dårlig innflytelse på saksenes ytelse i løpet av dagen og setter seg på blader og i området rundt skruen.
Mellom kunder
Bruk en fuktig klut og tørk av bladene etter hver klipp. Dette vil redusere oppbygging av kjemiske stoffer som har innvirkning på saksenes ytelse gjennom din arbeidsdag.
Hver dag:
Etter endt arbeidsdag, åpne saksen og drypp en dråpe olje på hvert blas og fordel oljen forsiktig på innsiden av bladene. Drypp et par dråper olje ved skruen, åpne og lukke saksen for å fordele oljen. Du vil nå se støv og hår blande seg i oljen, tørk så av med en tørr klut og gjenta prosessen til oljen er ren.Tørk av bladene for overflødig olje med en fuktig klut så det etterlates en tynn beskyttende oljehinne. Bruk en tynn sakseolje, ikke en vegetabilsk olje eller en annen olje som kan bli tykk og gummiaktig. Saksen etterlates med lukkede blader med en dråpe olje mellom bladene ved skruen, dette vil smøre skruen og forhindre korrosjon på bladene i dette området. Saksen er nå klar til bruk neste arbeidsdag.